จับตา “ตลท.-สมาคมโบรก” แถลงคืบหน้า MORE เที่ยงนี้!
“ตลท.-สมาคมโบรก” ตั้งโต๊ะแถลงความคืบหน้าหุ้น MORE เที่ยงวันนี้! จากกรณีการทำรายการซื้อ-ขายหุ้น MORE ในวันที่ 10-11 พ.ย.65 หลังพบธุรกรรมการซื้อขายที่ผิดปกติ
“ตลท.-สมาคมโบรก” ตั้งโต๊ะแถลงความคืบหน้าหุ้น MORE เที่ยงวันนี้! จากกรณีการทำรายการซื้อ-ขายหุ้น MORE ในวันที่ 10-11 พ.ย.65 หลังพบธุรกรรมการซื้อขายที่ผิดปกติ
16 พ.ย. 2565

ตลาดหลักทรัพย์แห่งประเทศไทย (ตลท.) เปิดเผยว่า นายภากร ปีตธวัชชัย กรรมการและผู้จัดการ ตลท.พร้อมด้วยนายพิเชษฐ สิทธิอำนวย นายกสมาคมบริษัทหลักทรัพย์ไทย (ASCO) จะตั้งโต๊ะแถลงความคืบหน้ากรณีหุ้น บริษัท มอร์ รีเทิร์น จำกัด (มหาชน) หรือ MORE ในวันนี้ 16 พ.ย. 65 เวลา 12:30 น. หลังพบธุรกรรมการซื้อขายที่ผิดปกติในช่วงที่ผ่านมา
ทั้งนี้ ตลท.ขึ้นเครื่องหมาย SP หยุดพักการซื้อขายหุ้น MORE ในวันที่ 15-18 พ.ย.65 ขณะที่ล่าสุด MORE ได้ออกมาชี้แจงว่า นายอมฤทธิ์ กล่อมจิตเจริญ ประธานเจ้าหน้าที่บริหารและผู้ถือหุ้นอันดับ 1 ไม่ได้ทำรายการซื้อ-ขายหุ้น MORE ในวันที่ 10-11 พ.ย.65 แม้แต่เพียงหุ้นเดียว นอกจากนี้ บริษัทไม่ได้มีการเปลี่ยนแปลงโครงสร้างกรรมการและการบริหาร หรือโครงสร้างอำนาจควบคุมด้านการบริหารของบริษัทแต่อย่างใด แต่หากจะมีการเปลี่ยนแปลงก็จะแจ้งให้ทราบต่อไป